1. Saya hadir dalam tunjuk perasaan anjuran Bersih pada 29-30 Ogos. Ramai yang tertanya-tanya apakah saya sudah jadi penyokong Bersih. Apakah saya sokong parti lawan DAP dan Kit Siang. Ada juga yang bertanya saya sudah

memihak kepada orang Cina.

2. Saya pernah menyatakan demonstrasi jalanan tidak harus diguna untuk tekanan politik kerana ia menjejaskan perniagaan terutama perniagaan kecil dan ekonomi Negara. Apakah sekarang perbuatan saya tidak menunjuk sifat berdolak-dalik dalam politik.

3. Saya tidak setuju dengan tunjuk perasaan kerana ada saluran lain yang boleh digunakan untuk menekan Kerajaan apabila menyalahguna kuasa.

4. Kita boleh buat laporan polis, dengan harapan polis dan Pendakwa Raya akan ambil tindakan, menghadapkan pihak yang dituduh ke mahkamah.

5. Tetapi sekarang Najib sudah bubar dan musnahkan institusi-institusi Kerajaan yang ditugas untuk melindungi hak rakyat.

6. Apabila dituduh telah lesapkan duit Kerajaan melalui 1MDB, Najib serah siasatan kepada Ketua Audit Negara dan Jawatankuasa Kira-kira Wang Negara (PAC – Public Accounts Committee) Dewan Rakyat. Rakyat disuruh tunggu sehingga siasatan oleh badan-badan ini selesai.

7. Apabila wang sebanyak RM2.6 bilion terdapat dalam akaun peribadi Najib, dan dia tak dapat menafi duit ini ada dalam akaunnya, dan ramai bertanya daripada mana duit ini datang, dan penjelasan yang munasabah tidak dapat diberi oleh Najib, maka satu pasukan bertugas (task force) dibentuk untuk secara rasmi menyelidik wang ini.

8. Pasukan ini terdiri daripada Pendakwa Raya, Ketua Polis Negara, Ketua Badan Pencegah Rasuah dan Gabenor Bank.

9. Rakyat menunggu hasil siasatan ini. Tiba-tiba Pendakwa Raya disingkir oleh Najib, Ketua Badan Pencegah Rasuah diarah bercuti, dan Gabenor Bank diugut kononnya kerana Bank Negara bocor maklumat. Dan terhentilah siasatan oleh badan ini.

10. Di masa yang sama Pengerusi PAC dan tiga lagi ahli diberi jawatan dalam Kerajaan dan siasatan berkenaan wang 1MDB oleh PAC pun dihentikan.

11. Beberapa pegawai polis dan lain-lain pegawai dipindah ke jawatan lain supaya tidak lagi dapat meneruskan siasatan.

12. Yang ditinggal dan yang baru dilantik adalah orang yang tidak tunjuk minat untuk membuat siasatan, bahkan sengaja menghalang apa-apa siasatan terhadap 1MDB dan duit RM2.6 bilion dalam akaun Najib.

13. Semua saluran untuk menyiasat 1MDB dan RM2.6 bilion dalam akaun Najib sudah tidak lagi ada.

14. Sebaliknya Najib dan konco-konconya sering mendakwa duit RM2.6 bilion adalah derma. Tidak pula diperkenalkan penderma, punca kekayaannya, bentuk wang yang diberi, bank yang terlibat dan lain-lain butiran. Sebenarnya dakwaan ini tidak boleh diterima akal.

15. Kepada pemimpin UMNO Najib mendakwa bahawa RM2.6 bilion ini adalah untuk pilihanraya ke-14. Jika untuk parti belanja membeli nasi lemak atau minuman atau sewa kereta seperti dahulu, jumlah ini beratus kali ganda wang yang diperlukan.

16. Tetapi untuk sogok pemimpin dan ahli Dewan Rakyat dengan berjuta tiap seorang, untuk sogok pegawai supaya menipu, besar kemungkinan wang sebanyak RM2.6 bilion diperlukan.

17. Jika Najib menang kerana sogok wang, dia akan perlu lebih banyak wang lagi untuk mengekalkan dirinya sebagai PM dan untuk PRU 15. Dari mana akan datang berbilion lagi jika tidak secara haram. Malaysia akan diperintah oleh seorang Perdana Menteri yang bergantung kepada rasuah. Najib sendiri berkata “Cash is King” “Wang Tunai adalah Raja”. Raja inilah yang disembah oleh Najib.

18. Najib akan nafi tetapi keadaan Negara sekarang amat buruk. Hubungan kaum tegang. Nilai Ringgit dan saham jatuh dengan teruknya jauh lebih teruk dari Thailand, Singapura dan lain-lain Negara. Kos sara hidup melambung naik kerana GST dan lain-lain. Hutang Negara bertimbun dan lain-lain.

19. Inilah masa depan Malaysia jika Najib kekal. Segala cara menukar Perdana Menteri yang mengikut undang-undang dan Perlembagaan Negara sudah ditutup oleh Najib. Hanya dengan suara keramat rakyat dibantu dengan undi tidak percaya Dewan Rakyat sahaja yang boleh menjatuhkan Najib dan menyelamatkan Negara daripada perasuah.

20. Oleh itu saya terpaksa menyertai demonstrasi jalanan anjuran Bersih yang bertema singkirkan Najib kerana rasuah, dan saya rayu kepada ahli Dewan Rakyat UMNO dan BN supaya menyokong undi tidak percaya kepada Najib. BN tidak akan jatuh setelah Najib disingkir. BN masih parti majoriti.

21. Selagi Najib berkuasa semala itulah ekonomi merosot, nilai Ringgit jatuh, saham jatuh, kos sara hidup meningkat kerana GST, hutang Negara bertimbun dan tidak dapat dibayar, pengangguran bertambah, berbilion duit rakyat disalahgunakan.

22. Inilah nasib yang menunggu Malaysia kerana Najib.

ENG VERSION

1. I attended the demonstration organized by the Bersih on 29 to 30 August. Many have wondered whether I have become a supporter of Bersih. Do I support the opposition party DAP and Kit Siang. There are also some that asked whether I now favour the Chinese.

2. I did say that street protests should not be used for political pressure as it affects business, especially small businesses and the national economy. Is it not now my action reflects the flip-flop nature of politics.

3. I do not agree with demonstrations as there are other avenues that can be used to pressure the Government when there is abuse of power.

4. We can make a police report, hoping the police and the public prosecutor will take action, bringing the accused to court.

5. But now Najib had dismantled and destroyed the institutions of government that are tasked with protecting the rights of citizens.

6. When the accused had made Government money disappeared through 1MDB, Najib handed over the investigation to the Auditor General and the Parliamentary Public Accounts Committee. People were told to wait until the investigations by these agencies are completed.

7. When the sum of RM2.6 billion appeared in Najib’s personal account, and he cannot deny this money in his account, and many had asked where the money came from, and no reasonable explanation can be given by Najib, then a task force was formally formed to investigate this money.

8. The task force is comprised of the Public Prosecutor, Inspector-General of Police, Head of Anti-Corruption Agency and Central Bank Governor.

9. People wer waiting for the results of this investigation. Suddenly, the Public Prosecutor was dismissed by Najib, Head of Anti-Corruption Agency was ordered to go on vacation, and Central Bank Governor threatened because it seemed Bank Negara leaked information. Thus ceased the investigation by this body.

10. At the same time the Chairman of the PAC and the three other members were given positions in the Government and the investigation by PAC on 1MDB money was stopped.

11. Several police officers and other officials were moved to other positions so that they were no longer able to continue the investigation.

12. What is left and the newly appointed are people who do not show any interest in making investigations, even wilfully obstructing any investigation into 1MDB money and RM2.6 billion in Najib’s account.

13. All channels to investigate 1MDB and RM2.6 billion in Najib’s account are no longer available.

14. Instead Najib and his henchmen often times claimed the RM2.6 billion money is a donation. No necessity to identify the donor, the source of his wealth, in what form the money was given, the banks involved and other details. In fact, this claim does not make any sense.

15. To leaders of UMNO Najib claimed the RM2.6 billion is for the 14th General Elections. If this is for the party to buy ‘nasi lemak’ or drinks or rent cars as in the past, this is hundreds of times more than the amount of money required.

16. But in order to bribe leaders and members of the House of Representatives by millions for each person, to bribe officials in order to deceive, it is highly probable that a sum of RM2.6 billion is required.

17. If Najib wins by bribing, he will need more money to retain himself as the PM and for PRU 15. From where will come the billions if not illegally. Malaysia will be governed by a Prime Minister who relies on corruption. He himself said, “Cash is King”. This is the King that is worshipped by Najib.

18. Najib will deny, but the situation in the country is now very bad. Tense race relations. The value of Ringgit and shares fell very badly, much worse than Thailand, Singapore and other countries. The cost of living skyrocketed because of GST and others. National debt piled up and others.

19. This is the future of Malaysia if Najib remains. All avenues to change the Prime Minister according to the law and the National Constitution have been closed by Najib. Only the sacred voice of the people assisted by a vote of no confidence in the House of Representatives can bring down Najib and save the country from the corrupt.

20. Therefore, I had to join street demonstrations organized by Bersih themed ‘get rid of Najib because of corruption’, and I appeal to UMNO and BN members of Parliament to support the vote of no confidence on Najib. BN will not fall after Najib is dismissed. BN is still the majority party.

21. As long as Najib remains in authority that will be for how long there is going to be economic slump, fall in ringgit, fall in stocks, the rise in cost of living because of GST, national debt will piled up and cannot be paid, increased unemployment, billions of public fund misused.

22. This is the fate that awaits Malaysia because of Najib.